Santi Vila adverteix d'un «sobreescalfament ideològic» a Catalunya - Empordà
AGÈNCIES/DDG 28.04.2017 | 06:30
El conseller de Cultura, Santi Vila, identificat amb el candidat francès Emmanuel Macron, va advertir ahir dels «riscos del populisme», en al·lusió a algunes decisions adoptades per l'Ajuntament de Barcelona, i va lamentar que a Catalunya hi hagi un «sobreescalfament ideològic». En una conferència pronunciada en el fòrum de debat DinarsCambra, que organitza la Cambra de Comerç de Barcelona, Vila, en un perfil més polític que cultural, va dir que Catalunya es troba actualment en un dilema: «aspirar a ser l'Anglaterra del sud, la Dinamarca mediterrània, o aspirar a ser Cuba o Veneçuela». Catalunya, va apuntar és «una gran ciutat, raonablement ordenada, d'inspiració liberal, perquè aquest país és liberal en un sentit universal i obert».